โซนี่

| --- | --- |

สำนักงานใหญ่ของโซนี่ที่โซนี่ซิตี ในเขตมินาโตะ โตเกียว
ชื่อท้องถิ่น: ソニーグループ株式会社
ชื่อโรมัน: Sonī Gurūpu kabushiki kaisha
ชื่อเดิม:   โตเกียวสึชินโคเกียว บจก. (1946–1957)  โซนี่คอร์ปอเรชั่น (1958–2021) 
ประเภท: สาธารณะ
การซื้อขาย:   TYO: 6758  NYSE: SONY   Nikkei 225 component (6758)  TOPIX Core30 component (6758) 
ISIN: JP3435000009 
อุตสาหกรรม: กลุ่มบริษัท
ก่อตั้ง: 7 พฤษภาคม 1946; 78 ปีก่อน (1946-05-07) นิฮมบาชิ เขตชูโอ โตเกียว ญี่ปุ่น
ผู้ก่อตั้ง:   มาซารุ อิบุกะ  อากิโอะ โมริตะ 
สำนักงานใหญ่: โซนี่ซิตี, เขตมินาโตะ โตเกียว, ญี่ปุ่น
พื้นที่ให้บริการ: ทั่วโลก
บุคลากรหลัก: ชูโซ สุมิ (ประธานคณะกรรมการ) คาซึโอะ มัตสึนางะ (รองประธานคณะกรรมการ) เคนิชิโร โยชิดะ (ประธานกรรมการ, ประธานและผู้บริหารสูงสุด) ชิเกะกิ อิชิซึกะ (รองประธาน)
ผลิตภัณฑ์: เครื่องใช้ไฟฟ้า เครื่องเสียง วิดีโอเกม อนิเมะ ภาพยนตร์ รายการโทรทัศน์ เพลง อุปกรณ์คอมพิวเตอร์ เซมิคอนดักเตอร์ อุปกรณ์โทรคมนาคม สมาร์ทโฟน กล้องถ่ายภาพ เครื่องฉายภาพ หุ่นยนต์
บริการ: บริการทางการเงิน ประกันภัย ธนาคาร สินเชื่อ ตัวแทนโฆษณา บริการเครือข่าย
รายได้:  ¥11.540 trillion (FY2022)
รายได้จากการดำเนินงาน:  ¥1.208 trillion (FY2022)
รายได้สุทธิ:  ¥943.622 billion (FY2022)
สินทรัพย์:  ¥32.041 trillion (FY2022)
ส่วนของผู้ถือหุ้น:  ¥7.288 trillion (FY2022)
พนักงาน: 109,700 (2021)
แผนก:   บริการเกมและเครือข่าย  เพลง  ภาพยนตร์  ผลิตภัณฑ์และโซลูชันอิเล็กทรอนิกส์  โซลูชันการถ่ายภาพและเซนเซอร์รูปภาพ  บริการทางการเงิน  อื่น ๆ 
บริษัทในเครือ: ดู รายชื่อบริษัทในเครือ
เว็บไซต์: www.sony.com
เชิงอรรถ / อ้างอิง 
โซนี่กรุ๊ปคอร์ปอเรชัน (ญี่ปุ่น: ソニーグループ株式会社; โรมาจิ: Sonī Gurūpu kabushiki gaisha) หรือเรียกกันทั่วไปว่า โซนี่ เป็นกลุ่มบริษัทข้ามชาติญี่ปุ่น สำนักงานใหญ่ตั้งอยู่ในย่านโคนัง เขตมินาโตะ โตเกียว ประเทศญี่ปุ่น ในฐานะบริษัทเทคโนโลยีรายใหญ่ บริษัทดำเนินการโดยเป็นหนึ่งในผู้ผลิตสินค้าอุปโภคบริโภคและผลิตภัณฑ์อิเล็กทรอนิกส์ระดับมืออาชีพรายใหญ่ที่สุดในโลก บริษัทเครื่องเล่นวิดีโอเกมที่ใหญ่ที่สุดและผู้จัดจำหน่ายวิดีโอเกมรายใหญ่ที่สุด บริษัทโซนี่เอนเทอร์เทนเมนต์ เป็นหนึ่งในบริษัทเพลงที่ใหญ่ที่สุด (ผู้จัดจำหน่ายเพลงที่ใหญ่ที่สุดและค่ายเพลงที่ใหญ่เป็นอันดับสอง) และสตูดิโอภาพยนตร์ที่ใหญ่เป็นอันดับสาม ทำให้เป็นหนึ่งในบริษัทที่มีสื่อครอบคลุมมากที่สุด เป็นกลุ่มเทคโนโลยีและสื่อที่ใหญ่ที่สุดในญี่ปุ่น ในขณะเดียวกัน ก็ยังได้รับการยอมรับว่าเป็นบริษัทญี่ปุ่นที่ร่ำรวยด้วยเงินสดมากที่สุด ด้วยเงินสดสำรองสุทธิ 2 ล้านล้านเยน
โซนี่เป็นผู้ผลิตเซนเซอร์รูปภาพรายใหญ่ที่สุด โดยมีส่วนแบ่งร้อยละ 55 ในตลาดเซนเซอร์รูปภาพ เป็นผู้ผลิตกล้องรายใหญ่เป็นอันดับสอง และเป็นหนึ่งในผู้นำการขายสารกึ่งตัวนำ โซนี่เป็นผู้เล่นรายใหญ่ที่สุดในโลกในตลาดโทรทัศน์ระดับพรีเมียมที่มีขนาดอย่างน้อย 55 นิ้ว (140 เซนติเมตร) ด้วยราคาที่สูงกว่า 2,500 ดอลลาร์สหรัฐ ทำให้เป็นแบรนด์โทรทัศน์ที่ใหญ่เป็นอันดับสองตามส่วนแบ่งการตลาด และ ณ ปี ค.ศ. 2020 โซนี่เป็นผู้ผลิตโทรทัศน์ที่ใหญ่เป็นอันดับสามของโลกด้วยตัวเลขยอดขายประจำปี
โซนี่กรุปคอร์ปอเรชันเป็นบริษัทโฮลดิ้งของ โซนี่กรุป (ญี่ปุ่น: ソニー・グループ; โรมาจิ: Sonī Gurūpu) ซึ่งประกอบด้วย โซนี่คอร์ปอเรชันเป็น, โซนี่เซมิคอนดักเตอร์โซลูชัน, โซนี่เอ็นเตอร์เทนเมนต์ (โซนี่พิคเจอร์ส, โซนี่มิวสิก), โซนี่อินเตอร์แอ็กทีฟเอ็นเตอร์เทนเมนต์, โซนี่ไฟแนนเชียลกรุป และอื่น ๆ
สโลแกนของบริษัทคือ We are Sony ส่วนสโลแกนเดิมของพวกเขา ได้แก่ The One and Only (1979–1982), It's a Sony (1981–2005), like.no.other (2005–2009), make.believe (2009–2013) และ Be Moved (2013–2021)
โซนี่มีความสัมพันธ์กันแบบหลวม ๆ กับกลุ่มบริษัท ซูมิโตโมะมิตซุยไฟแนนเชียลกรุป (SMFG) ผู้สืบทอดต่อจาก มิตซุย เคเรสึ โซนี่จดทะเบียนในตลาดหลักทรัพย์โตเกียว (ซึ่งเป็นส่วนหนึ่งของดัชนี Nikkei 225 และ TOPIX Core30) พร้อมกับจดทะเบียนในรูปแบบของใบรับฝากหลักทรัพย์ของอเมริกาในตลาดหลักทรัพย์นิวยอร์ก (ทำการซื้อขายตั้งแต่ปี ค.ศ. 1970 ทำให้เป็นบริษัทญี่ปุ่นที่เก่าแก่ที่สุดที่จดทะเบียนในตลาดหลักทรัพย์ของอเมริกา) และได้รับการจัดอันดับให้อยู่ในอันดับที่ 122 ในรายการ ฟอร์จูน โกลบอล 500 ในปี 2020